Diari Oficial de la Generalitat Valenciana


Sumari del DOGV 5614, del 05-10-2007 (2007/12837)

Informació pública de l'alternativa tècnica del Programa d'Actuació Integrada de la Unitat d'Execució 01.UE.R del Pla General d'Ordenació Urbana de Sant Mateu (Castelló).
--------------------------------------------------------------------------------------------------------------------------------------------------------------------------

### Dades del document

Número de DOGV
:   5614

Data del DOGV
:   05-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12173


Data del document
:   28-09-2007

Organisme emissor
:   Consultores y Asesores de Empresa Asociados, SL

Tipus de document
:   Informació Pública

Descriptors 

:   * Sant Mateu
    * pla d'urbanisme

Informació pública de l'alternativa tècnica del Programa d'Actuació Integrada de la Unitat d'Execució 01.UE.R del Pla General d'Ordenació Urbana de Sant Mateu (Castelló). [2007/12970]  
El Ple de l'Ajuntament de Sant Mateu, en la sessió de 7 de maig de 2007, va acordar l'inici del concurs per a l'adjudicació del Programa d'Actuació Integrada 01-UE-R, així com l'aprovació de les bases particulars que havien de regir el programa esmentat, i se'n va enviar l'anunci al Diario Oficial de la Unión Europea el dia 5 de juliol de 2007, que va ser publicat el dia 7 de juliol de 2007.  
Consultores y Asesores de Empresa Asociados, SL, amb CIF J88154062, i domicili a Badalona (Barcelona), CP 08048, carrer de Sant Doménech, 35, està interessada a participar en el concurs esmentat i en compliment del que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada per memòria de programa, pla de reforma interior, estudi d'integració paisatgística i projecte d'urbanització.  
Els documents esmentats estaran protocol·litzats mitjançant una acta notarial a la Notaria d'Ana Mª Belloch García, sítia a Sant Mateu, carrer de Morella, número 7, 1r, i una còpia d'estos es presentarà a l'Ajuntament de Sant Mateu.  
D'acord amb el que estableix l'article 134 del mateix text legal, així com el que disposen els articles 293, 298 i 562 del Reglament d'Ordenació i Gestió Territorial i Urbanística, en la redacció que en fa el Decret 36/2007, se sotmet a informació pública l'alternativa tècnica esmentada durant el termini d'un mes, comptador des del dia 5 d'octubre de 2007, este inclòs; es fa constar que podrà consultar-se la documentació a l'Ajuntament, en horari d'atenció al públic, i a la Notaria esmentada, de dilluns a divendres, en els horaris respectius d'obertura al públic i, si pertoca, s'hi podran formular al·legacions, que es podran presentar tant a la Notaria com a l'Ajuntament. Durant el període d'informació pública, la mercantil esmentada posa a disposició de les persones interessades un membre de l'equip redactor per a aclarir dubtes, conceptes i altres qüestions relacionades amb estes. Per a sol·licitar una entrevista n'hi haurà prou a cridar al telèfon 871 088 685 (oficines Benicarló), o 523 136 481 (oficines Castelló de la Plana).  
El termini previst per a l'adjudicació del programa per l'Ajuntament és de nou mesos, comptador des de l'obertura de les proposicions juridicoeconòmiques, si bé no s'ha definit en les bases particulars; per això es tracta d'una aproximació basada en la legislació urbanística vigent. Així mateix, els efectes del silenci administratiu estan regulats en els articles 316 i 319.2 del Reglament d'Ordenació i Gestió Territorial i Urbanística.   
Sense perjudici del que s'ha dit més amunt i a l'efecte de complir la competitivitat i lliure concurrència a què es refereix l'article 168.1.a de la Llei Urbanística Valenciana, en el mateix termini, les companyies subministradores privades de servei (previsió inclosa en el projecte d'urbanització exposat al públic) podran formular, sobre les seues necessitats d'infraestructura, propostes de conveni on es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació; tot això d'acord amb les disposicions vigents.  
Sant Mateu, 28 de setembre de 2007.- Per Consultores y Asesores de Empresa Asociados, SL: Jordi Villacampa.